Amedyaz yerra tajmilt i tmeṭṭut imi ur teqqim ara d tin n zik,ur tettwaḥqar ara. Maca tura ukin-d d lxir ameqran n tmeṭṭut (tayemmat, taweltmat, tayellit, tislit ula d tabeṛṛanit) anda yerra tiɣri akken ad as-fken azal-is.«Tawuri n tmeṭṭut d tameqrant d ayen ur nettwaffar ara. Lexdami-ines d ayen yuɛren s umata d tin ibubben kullec»1.Ɣef aya yefka-as umedyaz tugna n ṣṣber d tebɣest, acku d tin i iṣebren i lemḥayen; yerna-as tin n tgejdit imi d nettet id lsas-nneɣ.